CELEX: 32017D1395
Language: hr
Date: 2017-07-26 00:00:00
Title: Odluka Komisije (EU, Euratom) 2017/1395 оd 26. srpnja 2017. o imenovanju dvoje članova odbora neovisnih uglednih osoba osnovanog u skladu s člankom 11. Uredbe (EU, Euratom) br. 1141/2014 Europskog parlamenta i Vijeća o statutu i financiranju europskih političkih stranaka i europskih političkih zaklada

28.7.2017   
            
            
               HR
            
            
               Službeni list Europske unije
            
            
               L 197/6
            
         ODLUKA KOMISIJE (EU, Euratom) 2017/1395
   оd 26. srpnja 2017.
   o imenovanju dvoje članova odbora neovisnih uglednih osoba osnovanog u skladu s člankom 11. Uredbe (EU, Euratom) br. 1141/2014 Europskog parlamenta i Vijeća o statutu i financiranju europskih političkih stranaka i europskih političkih zaklada
   EUROPSKA KOMISIJA,
   uzimajući u obzir Ugovor o funkcioniranju Europske unije, a posebno njegov članak 224.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
   uzimajući u obzir Uredbu (EU, Euratom) br. 1141/2014 Europskog parlamenta i Vijeća od 22. listopada 2014. o statutu i financiranju europskih političkih stranaka i europskih političkih zaklada (1), a posebno njezin članak 11. stavak 1.,
   budući da:
   
               (1)
            
            
               Uredbom (EU, Euratom) br. 1141/2014 utvrđeno je da obje vrste subjekata moraju, kao uvjet za registraciju, u svojim programima i aktivnostima poštovati vrijednosti na kojima je Unija utemeljena, a to su, kako je navedeno u članku 2., poštovanje ljudskog dostojanstva, slobode, demokracije, jednakosti, vladavine prava i poštovanje ljudskih prava, uključujući prava pripadnika manjina.
            
         
               (2)
            
            
               U slučaju sumnje u pogledu toga poštuje li stranka ili zaklada taj uvjet, Europski parlament, Vijeće ili Komisija mogu Tijelu za europske političke stranke i zaklade uputiti zahtjev za provjeru situacije.
            
         
               (3)
            
            
               Prije nego što odluči o brisanju stranke ili zaklade iz Registra, Tijelo se savjetuje s Odborom neovisnih uglednih osoba, koje u roku od dva mjeseca donosi svoje mišljenje.
            
         
               (4)
            
            
               Odbor neovisnih uglednih osoba osnovan je na temelju članka 11. stavka 1. Uredbe (EU, Euratom) br. 1141/2014.
            
         
               (5)
            
            
               Člankom 11. stavkom 1. Uredbe (EU, Euratom) br. 1141/2014 utvrđeno je da je odbor sastavljen od šest članova, od kojih po dvoje imenuju Europski parlament, Vijeće i Komisija,
            
         DONIJELA JE OVU ODLUKU:
   Članak 1.
   1.   Sljedeće se osobe imenuju članovima odbora neovisnih uglednih osoba na vrijeme trajanja mandata odbora:
   
               —
            
            
               gđa Meglena KUNEVA,
            
         
               —
            
            
               g. António VITORINO.
            
         2.   Imenovanje podliježe uvjetu da svaki od predloženih članova potpiše izjavu o neovisnosti i nepostojanju sukoba interesa koja je priložena ovoj Odluci.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.
   
      Sastavljeno u Bruxellesu 26. srpnja 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 317, 4.11.2014., str. 1.
   
   
      PRILOG
      
         IZJAVA O NEOVISNOSTI I NEPOSTOJANJU SUKOBA INTERESA
      
      Ja, nižepotpisani, …, izjavljujem da sam primio na znanje članak 11. stavak 1. Uredbe (EU, Euratom) br. 1141/2014 Europskog parlamenta i Vijeća o statutu i financiranju europskih političkih stranaka i europskih političkih zaklada te da ću izvršavati svoje dužnosti kao član odbora neovisnih uglednih osoba u punoj neovisnosti i u potpunosti poštujući pravila te Uredbe. Neću tražiti ni primati upute ni od koje institucije ili vlade ni od bilo kojeg drugog tijela, ureda ili agencije. Suzdržavat ću se od svih radnji koje nisu u skladu s prirodom mojih dužnosti. Izjavljujem da se, koliko znam, ne nalazim u situaciji sukoba interesa. Sukob interesa postoji ako se nepristrano i objektivno izvršavanje mojih dužnosti kao člana odbora neovisnih uglednih osoba ugrozi zbog razloga koji uključuju obiteljske veze, osobni život, političku, nacionalnu, filozofsku ili religijsku pripadnost, ekonomske interese ili bilo koji drugi zajednički interes s potencijalnim primateljem. Osobito izjavljujem da nisam član Europskog parlamenta, Vijeća ni Komisije. Ne obnašam nikakav izborni mandat. Nisam dužnosnik ni drugi službenik Europske unije. Nisam, niti sam ikada bio, zaposlenik neke europske političke stranke ili europske političke zaklade.
      Sastavljeno u …
      [DATUM + POTPIS osobe imenovane za članstvo u odboru neovisnih uglednih osoba]